Edvard Stenersen

Edvard Christopher Eger Stenersen (født 7. juli 1891, død 25. februar 1967)Vårt land, mandag 6. mars 1967 (Dødsannonse) var en norsk gårdbruker og politiker som representerte Nasjonal Samling. Han var NS-oppnevnt ordfører i Aker fra 1941 til 1942 og utnevnt til fylkesmann i Oslo og Akershus fra 1942 til 1943 av NS-myndighetene.  

Edvard Stenersen var sønn av Wilhelm Stenersen og Sigrid Stenersen (født Young), og var født på familiegården Tveten. Han tok artium ved Aars og Voss' gymnasium, og studerte ved Christiania Tekniske Skole og Treiders handelsskole. Stenersen studerte så teglverksindustri i utlandet, og var deretter i mange år driftsbestyrer ved Høienhall fabrikker. Senere arbeidet han som avdelingssjef i Sørensen og Balchen, før han i 1931 overtok driften av Tveten gård sammen med storebroen.

Stenersen meldte seg inn i Nasjonal Samling i 1940 og ble under landssvikoppgjøret i 1948 dømt til 6 års tvangsarbeid, rettighetstap og inndragelse av 35 000 kr.

 Referanser 
«Nye ordførere». Aftenposten, 18. februar 1941.

 Eksterne lenker 
 Bilde av Edvard Stenersen, fra Lokalhistoriske bildebaser i Oslo

Kategori:Personer fra tidligere Aker kommune
Kategori:Ordførere i Aker
Kategori:NS-ordførere i Akershus
Kategori:Fylkesmenn i Oslo og Akershus
Kategori:Norske bønder
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen